«Նայեք քարտեզին, տեսեք ինչ է տեղի ունենում մեր շուրջը, և դա տեսնում են այն մարդիկ, ովքեր հետևում են ոչ թե բամբասանքներին, այլ` նորություններին: Ռուս-ամերիկյան հարաբերությունները երբեք այսքան ցածր մակարդակի չեն եղել: Նոր պատժամիջոցներ են սահմանվել Իրանի նկատմամբ, դեռ էլի կսահմանվեն` արդեն Իրանից նավթի արտահանման և վաճառքի նկատմամբ: Վերջին 10 տարում Թուրքիան դարձել է բոլորովին այլ երկիր, նա չի ձգտում դեպի ԵՄ, հեռացել է ժողովրդավարական գործընթացներից, չկան այդ երկրին աշխարհաքաղաքականորեն զսպող գործոններ, նա միջամտում է հարևանների և հենց նույն Սիրիայի գործերին: Եվ, ընդսմին, մեզ մոտ իշխանության է եկել կառավարություն, որը չունի փորձ, չունի բավականաչափ գիտելիքներ` բոլոր այդ սպառնալիքներին դիմակայելու համար՚, - նշել է Քոչարյանը: